Návrh ROZHODNUTIE EURÓPSKEHO PARLAMENTU A RADY o mobilizácii fondu solidarity EÚ /* KOM/2010/0534 v konečnom znení */





[pic] | EURÓPSKA KOMISIA | Brusel, 24.9.2010 KOM(2010) 534 v konečnom znení Návrh ROZHODNUTIE EURÓPSKEHO PARLAMENTU A RADY o mobilizácii fondu solidarity EÚ (predložený Komisiou) DÔVODOVÁ SPRÁVA Medziinštitucionálna dohoda zo 17. mája 2006[1] umožňuje mobilizáciu fondu solidarity Európskej únie v rámci ročného stropu vo výške 1 miliardy EUR nad príslušné položky finančného rámca. Podrobné informácie o podmienkach oprávnenosti na finančné prostriedky z fondu sú uvedené v nariadení Rady (ES) č. 2012/2002[2]. Na základe žiadosti o finančnú pomoc z fondu, ktorú predložilo Írsko v súvislosti so silnými dažďami, ktoré viedli k ťažkým povodniam v novembri 2009, sa celkové škody odhadujú nasledovne: (EUR) | Priama škoda | Prahová hodnota | Suma založená na sadzbe 2,5 % | Suma založená na sadzbe 6 % | Celková suma navrhnutej pomoci | Írsko, povodne v roku 2009 | 520 900 000 | 935 456 000 | 13 022 500 | 0 | 13 022 500 | Spolu | 13 022 500 | Na základe posúdenia tejto žiadosti[3] a pri zohľadnení maximálne možnej finančnej podpory z fondu, ako aj rozsahu prerozdeľovania rozpočtových prostriedkov v rámci výdavkovej kapitoly, v ktorej sú potrebné dodatočné výdavky, Komisia navrhuje mobilizáciu fondu solidarity Európskej únie v celkovej výške 13 022 500 EUR, ktoré majú byť pridelené v rámci výdavkovej kapitoly 1b finančného rámca. Komisia predložením tohto návrhu na použitie fondu začína zjednodušený postup trialógu v súlade s bodom 26 medziinštitucionálnej dohody zo 17. mája 2006, aby sa dosiahla dohoda oboch zložiek rozpočtového orgánu o potrebe použiť fond a o požadovanej sume. Komisia vyzýva každú zložku rozpočtového orgánu aby druhú zložku a Komisiu informovali o svojich úmysloch. V prípade nesúhlasu jednej z dvoch zložiek rozpočtového orgánu bude zvolané oficiálne zasadnutie trialógu. Komisia predloží návrh opravného rozpočtu s cieľom zahrnúť do rozpočtu na rok 2010 osobitné viazané a platobné rozpočtové prostriedky tak, ako sa vyžaduje v bode 26 medziinštitucionálnej dohody zo 17. mája 2006. Návrh ROZHODNUTIE EURÓPSKEHO PARLAMENTU A RADY o mobilizácii fondu solidarity EÚ EURÓPSKY PARLAMENT A RADA EURÓPSKEJ ÚNIE, so zreteľom na medziinštitucionálnu dohodu zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení[4], a najmä na jej bod 26, so zreteľom na nariadenie Rady (ES) č. 2012/2002 z 11. novembra 2002, ktorým sa zriaďuje fond solidarity Európskej únie[5], so zreteľom na návrh Komisie[6], keďže: (1) Európska únia zriadila fond solidarity Európskej únie (ďalej len „fond“), aby prejavila solidaritu s obyvateľstvom regiónov postihnutých katastrofami. (2) Medziinštitucionálna dohoda zo 17. mája 2006 umožňuje mobilizáciu fondu v rámci ročného stropu vo výške 1 miliardy EUR. (3) Nariadenie (ES) č. 2012/2002 obsahuje ustanovenia, podľa ktorých je možné fond mobilizovať. (4) Írsko predložilo žiadosť o mobilizáciu fondu v súvislosti s prírodnou katastrofou spôsobenou búrkou, ROZHODLI TAKTO: Článok 1 V rámci všeobecného rozpočtu Európskej únie na rozpočtový rok 2010 sa mobilizuje Fond solidarity Európskej únie s cieľom poskytnúť prostriedky vo výške 13 022 500 EUR vo viazaných a platobných rozpočtových prostriedkoch. Článok 2 Toto rozhodnutie sa uverejní v Úradnom vestníku Európskej únie . V Bruseli Za Európsky parlament Za Radu predseda predseda [1] Ú. v. EÚ C 139, 14.6.2006, s. 1. [2] Ú. v. ES L 311, 14.11.2002, s. 3. [3] Oznámenie Komisie SEK(2010) 1031 o žiadosti na mobilizáciu Fondu solidarity Európskej únie predloženej Írskom. [4] Ú. v. EÚ C 139, 14.6.2006, s. 1. [5] Ú. v. ES L 311, 14.11.2002, s. 3. [6] Ú. v. EÚ C […], […], s. […].